Na temelju članka 289. Zakona o socijalnoj skrbi („Narodne novine“ broj 18/22, 46/22, 119/22, 71/23, 156/23 i 61/25), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 129/08, 36/09, 150/11, 144/12, 19/13, 137/15, 123/17, 98/19 i 144/20) i članka 40. Statuta Grada Delnica („Službene novine Grada Delnica“ broj 2/21 i 6/25), Gradsko vijeće Grada Delnica na sjednici održanoj xx. prosinca 2026. godine donosi 

[bookmark: _Hlk160454300]ODLUKU O DOPUNAMA ODLUKE O SOCIJALNOJ SKRBI

Članak 1.
U Odluci o socijalnoj skrbi („Službene novine Grada Delnica“ broj 9/22, 8/23, 3/24, 13/24, 1/25) u članku 8. točki 1. NOVČANE POMOĆI, nakon podtočke 6. dodaje se točka „6a. Pomoć za roditelje djeteta s teškoćama u razvoju“.

Članak 2.
[bookmark: _Hlk161730133]U članku 12. stavku 2. iza riječi „posvojitelje,“ dodaju se  riječi: „Pomoć roditelje djeteta s teškoćama u razvoju“.

Članak 3.
[bookmark: _Hlk161730195]Nakon članka 31. dodaje se naslov: „1.6a. Pomoć za roditelje djeteta s teškoćama u razvoju“ i novi članci 31a., 31b. i 31c. koji glase:
[bookmark: _Hlk161730210]„Članak 31a.
Pravo na Pomoć za roditelje djeteta s teškoćama u razvoju je jednokratna novčana pomoć koja se odobrava korisniku čije dijete ima rješenje o osobnoj invalidnini ili utvrđen III ili IV stupanj oštećenja i nije starije od 14 godina, a koristi usluge licenciranog terapeuta (logoped, edukacijski rehabilitator, radni terapeut, psiholog i slično), a koji nisu financirani iz drugih javnih izvora.
Pomoć za roditelje djeteta s teškoćama u razvoju odobrava se neovisno o odredbama koje propisuju ispunjavanje uvjeta za ostvarivanje prava iz članaka 9., 11. i 12. ove Odluke.
	
Članak 31b.
Postupak za ostvarivanje prava na Pomoć za roditelje djeteta s teškoćama u razvoju pokreće podnošenjem pisanog zahtjeva korisnika Odjelu, uz dostavu:
1. potvrde o prebivalištu roditelja, 
2. potvrde o prebivalištu djeteta i
3. nalaza i mišljenja Zavoda za vještačenje, profesionalnu rehabilitaciju i zapošljavanje osoba s invaliditetom (ili drugog nadležnog stručnog povjerenstva/tijela),
4. rješenje o osobnoj invalidnini ili rješenje o utvrđenom III ili IV stupnju oštećenja,
5. račun licenciranog terapeuta.

Članak 31c.
Pomoć za roditelje djeteta s teškoćama u razvoju može se tijekom jedne kalendarske godine odobriti korisniku najviše do ukupnog iznosa od 500,00 eura, ali ne više od iznosa računa licenciranog terapeuta. 
Pomoć za roditelje djeteta s teškoćama u razvoju izvršava se na način da Odjel za financije, na temelju rješenja Odjela, isplati u novcu izravno korisniku na njegov račun.“

Članak 5.
Ova Odluka objavit će se u „Službenim novinama Grada Delnica“, a stupa na snagu 1. siječnja 2027. godine.

[bookmark: _Hlk161730351]KLASA: 550-02/22-01/01
URBROJ: 2170-6-5-3-26-6
Delnice, xx. prosinca 2026. godine

Gradsko vijeće Grada Delnica
Predsjednik



OBRAZLOŽENJE

Članak 2. – pravo na pomoć se ostvaruje bez obzira na uvjet prihoda
Članak 3. – pravo na pomoć ostvaruju roditelji djeteta do 14 godina starosti, s teškoćama u razvoju (rješenje o osobnoj invalidnini ili utvrđen III ili IV stupanj oštećenja) koji, zbog specifičnog medicinskog stanja koristi usluge licenciranih terapeuta koji nisu financirani iz drugih javnih izvora, odnosno trošak navedenog nije pokriveno osnovnim zdravstvenim osiguranjem. Pomoć se može odobriti u iznosu do 500,00 eura u jednoj kalendarskoj godini.
